मेरे पास 3 हजार छात्र, इंजीनियरिंग कॉलेज का चार्ज वापस लो
वैश्यशिक्षण संस्थानों में परेशानी का दौर खत्म होने का नाम नहीं ले रहा है। 79 कर्मचारियों को निकालने के बाद चल रही हड़ताल के बीच वैश्य इंजीनियरिंग कॉलेज के कार्यवाहक प्राचार्य डॉ. आरके गुप्ता ने खुद को व्यस्त बताते हुए इस अतिरिक्त जिम्मेदारी से हाथ खड़े कर लिए हैं। उन्होंने प्रशासक को यह चार्ज किसी अन्य को सौंपने के लिए पत्र लिखा है। इस संबंध में देर रात तक कोई फैसला नहीं लिया जा सका है। वहीं, संस्था के चुनाव का लेटर जारी होने की चर्चा से भी संस्था का माहौल गरम रहा।
हरियाणा कर्मचारी महासंघ के प्रतिनिधिमंडल ने लगातार दूसरे दिन धरनारत कर्मचारियों का धरनास्थल पर जाकर समर्थन किया। इसके बाद महासंघ का प्रतिनिधिमंडल प्रशासक डीके बेहेरा से मिला तथा उन्हें ज्ञापन देकर निकाले गए कर्मचारियों को बहाल करने की मांग की। प्रांतीय महासचिव वीरेंद्र सिंह धनखड़ रोडवेज प्रधान दलबीर नेहरा ने बताया कि प्रशासक ने विश्वास दिलाया है कि कर्मचारियों को शीघ्र ही नौकरी पर बहाल कर दिया जाएगा। इस दौरान वैश्य शिक्षण संस्था के नॉन टीचिंग स्टाफ के प्रधान सज्जन सिंह, टीचिंग स्टाफ के प्रधान पंकज गुप्ता, श्रीनिवास, प्रो. एसके गुप्ता, संजीव शर्मा, सीता देवी, मंजू शर्मा, बिजेंद्र गुलिया, सुनील कुंडू, प्रताप रावत मौजूद रहे।
परीक्षाओं के लिए रोल नंबर जारी करवाए
तीनदिन पहले वैश्य इंजीनियरिंग कॉलेज के प्राचार्य डॉ. अरुण गुप्ता का इस्तीफा स्वीकार करते हुए प्रशासक ने वैश्य कॉलेज के प्राचार्य डॉ. आरके गुप्ता को इंजीनियरिंग कॉलेज का कार्यभार सौंपा था। आरके गुप्ता ने एमडीयू से संपर्क साधकर बीटेक, एमटेक, एमसीए, एमबीए की परीक्षाओं के लिए परीक्षा केंद्र निर्धारित कराते हुए सोमवार को स्टूडेंट्स को रोल नंबर भी जारी कराए। वहीं, इसी कड़ी में सोमवार को डॉ. गुप्ता ने प्रशासक को पत्र दिया, जिसमें उन्होंने खुद को पहले से ही व्यस्त बताते हुए इंजीनियरिंग कॉलेज का प्रभार किसी अन्य को देने की गुजारिश की। प्रशासक ने देर रात तक इस संबंध में कोई फैसला नहीं लिया।
^मैं एडिड वैश्य कॉलेज का प्राचार्य हूं। तीन हजार स्टूडेंट्स संभालने के चलते पहले से ही काफी व्यस्त हूं। ऐसे में मैंने प्रशासक से गुजारिश की है कि इंजीनियरिंग कॉलेज का चार्ज किसी अन्य को सौंपा जाए। इस पर अंतिम फैसला प्रशासक को लेना है। -डॉ.आरके गुप्ता, कार्यवाहक प्राचार्य, वैश्य इंजीनियरिंग कॉलेज
रोहतक. वैश्यइंजीनियरिंग कॉलेज के स्टाफ सदस्य धरने पर बैठे हुए।
hin_Deva hin_Deva hin_Deva hin_Deva hin_Deva hin_Deva hin_Deva